text: Kalv stjålet fra midtby 
  13 august 2015 kl. 15.53
  Der har været bud efter den før, men nu lykkedes det tilsyneladende ukendte gerningsmænd at stjæle en bronze-statue af en kalv
  Alt hvad der har den mindste værdi, synes at være udsat for tyve. En af Varde bys vartegn - Bronzekalven på Nørrevold - har før været forsøgt stjålet. Nu har tyveriet gentaget sig.
  Den er blevet fjernet fra sit fundament ved hjælp af en vinkelsliber eller lignende redskab. Det giver politiet håb om, at der er beboere i området, der har set og hørt noget.
  - Det kan ikke have gået stille for sig, så vi håber på at blive kontaktet af vidner, siger vagtchefen ved Syd- og Sønderjyllands Politi til TV SYD.
  Desuden har det ikke været nemt at fjerne kalven, der formentlig vejer 100 kilo.
  Kalven blev opstillet i Varde i 1984 og er udført af kunstneren Nikolaus Wehding.
  Bronzekalv i Varde væk igen. Kalven væk siden mandag. Ved du noget, kontakt politiet i Varde på 114. #politidk pic.twitter.com/0JCOm9sld1
  Se tidligere tv-indslag 
  link
  